b'\n_START_ARTICLE_\nRune Larsen\n_START_SECTION_\nDebut\n_START_PARAGRAPH_\nLarsen ble medlem av bandet The White Shirts i 1960, og deltok to \xc3\xa5r senere i en talentkonkurranse sammen med sitt andre band, Black Diamonds. _NEWLINE_TV-debuterte 1964 i ungdomsprogrammet Pop-korn, og ble like etter tilbudt plateinnspilling med Philips. Hans f\xc3\xb8rste plateinnspilling med Teen Beats kom ut i oktober samme \xc3\xa5r, singlen \xc2\xabY\'Arriva\xc2\xbb/\xc2\xabCinderella\xc2\xbb. (Philips 353.264 PF). Larsen ble s\xc3\xa5 med i gruppa The Stringers. Sammen med Helge Nilsen ble han og gruppen flaggskipet i den mengden av grupper som p\xc3\xa5 den tiden dukket opp fra kjellerlokaler i byen. Duoens st\xc3\xb8rste suksess i denne perioden var plata JA-platen i 1966, der de fremf\xc3\xb8rte en opprocket versjon av \xc2\xabPer Spelemann\xc2\xbb.\n_START_SECTION_\n1970-tallet og Gospel\n_START_PARAGRAPH_\nLarsen ble journalist i 1967, og la etter hvert karrieren som rockesanger til side. Han ble en kristen, og dette kom til \xc3\xa5 prege virket ham de neste \xc3\xa5rene. Han startet ungdomskoret Gospel i 1969. Med dette koret laget han to LP-er. Fra 1974 til 1978 var han sekret\xc3\xa6r for KFUM i Trondheim og Bergen. Mens han oppholdt seg i Trondheim, startet han landets f\xc3\xb8rste barnegospelkor, noe som ble opptakten til hundrevis av barnekor over hele landet. I 1975 ga han ut LP-en "Barnegospel" og en instruksjonsbok med samme navn. Det ble ogs\xc3\xa5 laget et eget TV-program med Barnegospel, som tittel, men programmet ble nektet sendt p\xc3\xa5 luften da kringkastingssjef Elster mente det var for \xc2\xabforkynnende\xc2\xbb. I Trondheim laget han ogs\xc3\xa5 albumet Tilbake til en ny tid, der han hyllet 60-tallets politiske idealer._NEWLINE_Den f\xc3\xb8rste gang Rune Larsen var programleder i TV, var i programmet Gospel synger gospels i 1970. Midt p\xc3\xa5 70-tallet ble han oppfordret av Sverre Tinn\xc3\xa5 i NRK til \xc3\xa5 lage en norsk variant av den svenske TV-suksessen Hela kyrkan sjunger. Larsens programserie fikk navnet Hele menigheten synger, og ble en stor suksess b\xc3\xa5de p\xc3\xa5 TV og plate. _NEWLINE_Larsen kom p\xc3\xa5 andreplass i den norske finalen i Melodi Grand Prix 1977 med \xc2\xabRob\xc3\xa5trock\xc2\xbb.\n_START_SECTION_\n1980-tallet og TV\n_START_PARAGRAPH_\nReturnerte til Bergen og arbeidet som journalist igjen i \xc3\xa5rene 1978\xe2\x80\x9381. Samtidig gjenopptok han samarbeidet med gamle kolleger fra 60-tallet. Sammen med Trygve Thue laget han Speiderplaten i 1978, og \xc3\xa5ret etter ble han gjenforent med Helge Nilsen p\xc3\xa5 albumet Barn av samme jord. Dette var en plate utgitt av Bergens Tidende, og inntektene gikk til UNICEF._NEWLINE_H\xc3\xb8sten 1983 ble Larsen introdusert for Sissel Kyrkjeb\xc3\xb8 av Nils Abrahamsen i NRK. Abrahamsen var programleder for den popul\xc3\xa6re TV-serien Syng med oss, og sammen med Larsen utformet han innholdet p\xc3\xa5 en plateutgivelse basert p\xc3\xa5 noen av sangene i serien. Syng med oss ble en salgssuksess, og var samtidig starten p\xc3\xa5 Kyrkjeb\xc3\xb8s karriere. Etter den eventyrlige suksessen med hennes to f\xc3\xb8rste plater p\xc3\xa5 egen h\xc3\xa5nd \xe2\x80\x93 hvorav den ene, Glade jul, satte norsk rekord med 500 000 solgte enheter \xe2\x80\x93 begynte pressen \xc3\xa5 omtale ham som Kong Midas._NEWLINE_V\xc3\xa5ren 1989 lanserte han en av tidenes norske TV-suksesser Lollipop. Konseptet var fengende, og avstedkom flere plater. Nye TV-serier fulgte p\xc3\xa5 90-tallet, deriblant Scala, Casablanca, Noteknekk og Larsen spesial. Hans f\xc3\xb8rste serie p\xc3\xa5 2000-tallet var Absolutt norsk, der han sammen med Jan Eggum gjorde en presentasjon av norsk musikk p\xc3\xa5 TV._NEWLINE_Platekarrieren har gitt ham 5 s\xc3\xb8lvplater, 4 gullplater, 2 diamantplater og 2 platinaplater og et samlet plateslag p\xc3\xa5 657 581 plater. Han fikk Bjellesauprisen i 2001 for sin innsats for norsk musikk med Absolutt norsk._NEWLINE_Han har utgitt to b\xc3\xb8ker, Steg for steg p\xc3\xa5 Gyldendal og Troende til alt p\xc3\xa5 Lunde Forlag.\n_START_SECTION_\nPrivate forhold\n_START_PARAGRAPH_\nLarsen er gift med Edle Tornes Larsen og bor i Bergen. Paret har tre barn.\n_START_SECTION_\nAndre medieopptredener\n_START_PARAGRAPH_\nH\xc3\xb8sten 2011 deltok han i sesong 7 av TV2-programmet Skal vi danse, der han konkurrerte sammen med den profesjonelle danseren Olga Divakova._NEWLINE_Han gikk ut av konkurransen i program nummer 5.'